STGT รายได้โตทะลัก หนุนกำไรไตรมาส 2 กระฉูด 488% สู่ระดับ 1 พันลบ. ทุบสถิติ “ออลไทม์ไฮ”
STGT รายได้โตทะลัก หนุนกำไรไตรมาส 2 กระฉูด 488% สู่ระดับ 1 พันลบ. จากช่วงเดียวกันเมื่อปีก่อนมีกำไร 180 ลบ. ขณะที่งวด 6 เดือน กำไรเพิ่มขึ้น 350% มาที่ 1.48 พันลบ. จากช่วงเดียวกันเมื่อปีก่อนมีกำไร 328 ลบ. ทุบสถิติ "ออลไทม์ไฮ"
14 ส.ค. 2563

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากความต้องการถุงมือยางที่เติบโตอย่างแข็งแกร่งและต่อเนื่องทั่วโลก ทำให้บริษัทฯสามารถสร้างรายได้สูงสุดเป็นประวัติการณ์ถึง 4,856.8 ล้านบาท เติบโตขึ้นร้อยละ 29.2 เมื่อเทียบกับไตรมาสเดียวกันในปีก่อนหน้า และ 70.5% เมื่อเทียบกับปีก่อนหน้า
นอกจากนี้บริษัทฯ ยังสามารถทำกำไรสุทธิได้สูงสุด นับตั้งแต่เริ่มดำเนินกิจการมาตลอด 31 ปี โดยมีกำไรสุทธิอยู่ที่1,056.8 ล้านบาท เติบโตร้อยละ 150.5 จากไตรมาสก่อนหน้า และ 487.7% จากช่วงเดียวกันเมื่อปีก่อน